Общинска избирателна комисия - Вършец

РЕШЕНИЕ   
№ 11 - МИ  
Вършец, 09.09.2019

ОТНОСНО: Обявяване на населените места на територията на община Вършец, в които ще се произвеждат избори за кметове на кметства едновременно с произвеждането на общите избори за общински съветници и за кметове на 27 октомври 2019 г.

На основание чл. 87, ал. 1, т. 1 от Изборния кодекс (ИК), § 17, ал. 1 от Преходните и заключителни разпоредби на ИК във връзка с чл. 16, т. 1 от Закона за административно-териториалното устройство на Република България и информация за броя на населението към 16 юли 2019 г. – деня на обнародване на Указ №163, издаден от Президента на Република България за насрочване на изборите за общински съветници и за кметове на 27 октомври 2019 г., обявена публично на интернет страницата на ГД ГРАО, Общинска избирателна комисия – Вършец (ОИК-Вършец).

**Р Е Ш И:**

1. Обявява населените места на територията на община Вършец с население над 350 души, в които ще се произвеждат избори за кметове на кметства едновременно с произвеждането на общите избори за общински съветници и за кметове на 27 октомври 2019 г., както следва:  
1.1. с. Спанчевци /включващо населените места с.Спанчевци и Клисурски манастир/;  
1.2. с. Долно Озирово;

2. Обявява населените места на територията на община Вършец с население под 350 души, в които няма да се произвеждат избори за кметове на кметства едновременно с произвеждането на общи избори за общински съветници и за кметове на 27 октомври 2019 г., както следва:  
2.1. с. Драганица;  
2.2. с. Черкаски;  
2.3. с. Стояново;  
2.4. с. Горно Озирово  
2.5. с. Долна Бела Речка;  
2.6. с. Горна Бела Речка;

3. За посочените в т. 2 населени места от община Вършец не се регистрират политически партии, коалиции от партии, местни коалиции от партии и инициативни комитети за участие в изборите за кметове на кметства на 27 октомври 2019 г.  
Решението подлежи на оспорване в 3 /три/ дневен срок от обявяването му пред Централната избирателна комисия.

Председател: Антон Димитров Тошев

Секретар: Никола Миланов Димитров

Публикувано сайта на ОИК 1212 на 09.09.2019 г. в 15:20 часа